Ettepanek Nõukogu määrus millega muudetakse määrusi (EMÜ) nr 2771/75 ja (EMÜ) nr 2777/75 seoses turgude toetamiseks võetavate erakorraliste meetmetega /* KOM/2006/0153 lõplik - CNS 2006/0055 */





[pic] | EUROOPA ÜHENDUSTE KOMISJON | Brüssel 29.3.2006 KOM(2006) 153 lõplik 2006/0055 (CNS) Ettepanek: NÕUKOGU MÄÄRUS, millega muudetakse määrusi (EMÜ) nr 2771/75 ja (EMÜ) nr 2777/75 seoses turgude toetamiseks võetavate erakorraliste meetmetega (komisjoni esitatud) SELETUSKIRI Peamiselt metslindudel esineva kõrge patogeensusega linnugripi (H5N1) elav kajastamine mitme liikmesriigi meedias on viimastel nädalatel oluliselt vähendanud linnuliha tarbimist ELis. Teatavates liikmesriikides on kõnealune tarbimine tarbijate usalduse kaotuse tõttu kohati vähenenud 50%. Tarbimise vähenemisega on paljudes liikmesriikides kaasnenud väga ulatuslikud linnuliha varud, mille suuruseks hinnatakse praegu ligikaudu 300 000 tonni. Kõnealune olukord on eriti murettekitav, kuna mõned kolmandad riigid on kehtestanud teatavatest ELi riikidest või kogu EList pärit linnuliha suhtes impordikeelu. Linnulihaturu ühises korralduses on turu korraldamise ainsa abinõuna sätestatud eksporditoetused. Komisjon on kõnealust abinõu juba kasutanud, suurendades teatavate toodete puhul eksporditoetusi, kuid sellest ei piisa turu tasakaalustamiseks, kuna tarbimine väheneb ka tavapärastel eksporditurgudel. Eespool nimetatud kolmandate riikide kehtestatud impordikeelu tagajärjeks on eksporditoetuste tõhususe veelgi ulatuslikum vähenemine. Lisaks turu korraldamiseks kasutatavatele eksporditoetustele nähakse turukorraldust käsitlevate artiklitega 14 ette turgude toetamiseks võetavad erakorralised meetmed loomahaiguste leviku tõkestamiseks võetud meetmetest tulenevate vaba ringluse piirangute puhul. Kõnealuste meetmed on suunatud veterinaar- ja sanitaarmeetmetega otseselt hõlmatud linnukasvandustele ning nende abil ei ole tarbimise olulise vähenemise korral võimalik toetada kogu turgu. Seega on vaja laiendada kõnealust õiguslikku alust, et oleks võimalik võtta muid toetusmeetmeid kui need, mis on praegu ette nähtud tõsiste turuhäirete korral, mis on tingitud tarbija usalduse kaotusest seoses ohtudega inimeste või loomade tervisele. Käesoleva ettepaneku eesmärk on muuta selleks nõukogu määruste (EMÜ) nr 2777/75 ja (EMÜ) nr 2771/75 artikleid 14. 2006/0055 (CNS) Ettepanek: NÕUKOGU MÄÄRUS, millega muudetakse määrusi (EMÜ) nr 2771/75 ja (EMÜ) nr 2777/75 seoses turgude toetamiseks võetavate erakorraliste meetmetega EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikleid 36 ja 37, võttes arvesse komisjoni ettepanekut, võttes arvesse Euroopa Parlamendi arvamust,[1] ning arvestades järgmist: 1. Nõukogu 29. oktoobri 1975. aasta määruse (EMÜ) nr 2771/75 (munaturu ühise korralduse kohta)[2] ja nõukogu 29. oktoobri 1975. aasta määruse (EMÜ) nr 2777/75 (kodulinnulihaturu ühise korralduse kohta)[3] artiklitega 14 nähakse ette võimalus võtta turgude toetamiseks erakorralised meetmed, et võtta arvesse loomahaiguste leviku tõkestamiseks võetud meetmetest tulenevaid vaba ringluse piiranguid. 2. Nimetatud erakorralisi turgude toetamiseks mõeldud meetmeid võtab komisjon ning need on kas otseselt seotud liikmesriikide poolt haiguste leviku vastu võitlemiseks võetud tervishoiu- ja veterinaarmeetmetega või tulenevad neist. Need meetmed võetakse tõsiste turuhäirete vältimiseks liikmesriikide taotlusel. 3. Kogemused näitavad, et tõsised turuhäired nagu tarbimise oluline vähenemine ja/või hindade langemine võivad otseselt olla tingitud tarbija usalduse kaotusest, mis tuleneb ohtudest inimeste või loomade tervisele. 4. Määrustega (EMÜ) nr 2771/75 ja (EMÜ) nr 2777/75 ettenähtud erakorralised meetmed turgude toetamiseks peaksid võimaldama arvesse võtta turuhäireid, mis on tingitud tarbija käitumisest reaktsioonina inimeste või loomade tervisega seonduvatele sellistele ohtudele. 5. Selguse huvides tuleks täpsustada, et liikmesriikide võetavad veterinaar- ja sanitaarmeetmed peavad olema kooskõlas ühenduse õigusaktidega. 6. Määrusi (EMÜ) nr 2771/75 ja (EMÜ) nr 2777/75 tuleks seepärast vastavalt muuta, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2771/75 artikli 14 lõige 1 asendatakse järgmise tekstiga: „1. Mõjutatud turgude toetamiseks võib võtta erakorralisi meetmeid artikli 17 lõikes 2 sätestatud korras, et võtta arvesse: a) loomahaiguste leviku tõkestamiseks võetud meetmetest tulenevaid vaba ringluse piiranguid või b) tõsiseid turuhäireid, mis on otseselt tingitud tarbija usalduse kaotusest seoses ohtudega inimeste või loomade tervisele. Need meetmed võetakse asjaomase liikmesriigi või asjaomaste liikmesriikide palvel. Esimese lõigu punktis a osutatud vaba ringluse piirangute puhul võib erakorralisi meetmeid võtta ainult juhul, kui asjaomane liikmesriik või asjaomased liikmesriigid on võtnud loomahaiguste puhangute kiireks tõkestamiseks vajalikud veterinaar- ja sanitaarmeetmed kooskõlas ühenduse õigusaktidega ning nii suures ulatuses ja nii pikaks ajaks, kui on asjaomase turu toetamiseks tingimata vajalik.“ Artikkel 2 Määruse (EMÜ) nr 2777/75 artikli 14 lõige 1 asendatakse järgmise tekstiga: „1. Mõjutatud turgude toetamiseks võib võtta erakorralisi meetmeid artikli 17 lõikes 2 sätestatud korras, et võtta arvesse: a) loomahaiguste leviku tõkestamiseks võetud meetmetest tulenevaid vaba ringluse piiranguid või b) tõsiseid turuhäireid, mis on otseselt tingitud tarbija usalduse kaotusest seoses ohtudega inimeste või loomade tervisele. Kõnealused meetmed võetakse asjaomase liikmesriigi või asjaomaste liikmesriikide palvel. Esimese lõigu punktis a osutatud vaba ringluse piirangute puhul võib erakorralisi meetmeid võtta ainult juhul, kui asjaomane liikmesriik või asjaomased liikmesriigid on võtnud loomahaiguste puhangute kiireks tõkestamiseks vajalikud veterinaar- ja sanitaarmeetmed kooskõlas ühenduse õigusaktidega ning nii suures ulatuses ja nii pikaks ajaks, kui on asjaomase turu toetamiseks tingimata vajalik.“ Artikkel 3 Käeolev määrus jõustub seitsmendal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, [kuupäev] Nõukogu nimel eesistuja FINANTSSELGITUS | 1. | EELARVERUBRIIK: 05 02 15 07 | ASSIGNEERINGUD: p.m. | 2. | JAOTIS: Nõukogu määruse ettepanek, millega muudetakse määrusi (EMÜ) nr 2771/75 ja (EMÜ) nr 2777/75 seoses turgude toetamiseks võetavate erakorraliste meetmetega | 3. | ÕIGUSLIK ALUS: Asutamislepingu artikkel 37 | 4. | EESMÄRGID: Laiendada erakorralisi turutoetusmeetmeid käsitleva artikli 14 reguleerimisala. Käesoleva ettepaneku eesmärgiks on võtta arvesse turuhäireid, mis on tingitud tarbija usalduse kaotusest otseses seoses ohtudega inimeste või loomade tervisele.. | 5. | FINANTSMÕJU | 12-kuuline ajavahemik (miljonit eurot) | JOOKSEV EELARVE-AASTA 2006 (miljonit eurot) | JÄRGMINE EELARVE-AASTA 2007 (miljonit eurot) | 5.0 | KULUD – EÜ EELARVEST (TOETUSED/SEKKUMISED) – RIIGIASUTUSED – MUUD | (1) | – | – | 5.1 | TULUD – EÜ OMAVAHENDID (LÕIVUD/TOLLIMAKSUD) – RIIKLIKUD | – | – | – | 2008 | 2009 | 2010 | 2011 ja järgmised aastad | 5.0.1 | KULUDE EELKALKULATSIOON | (1) | (1) | (1) | (1) | 5.1.1 | KAVANDATUD TULUD | 5.2 | ARVUTAMISMEETOD: – | 6.0 | KAS PROJEKTI SAAB RAHASTADA JOOKSVA EELARVE ASJAKOHASES PEATÜKIS KAVANDATUD ASSIGNEERINGUTEGA? | JAH/EI | 6.1 | KAS PROJEKTI SAAB RAHASTADA ASSIGNEERINGUTE ÜMBERPAIGUTAMISEGA JOOKSVA EELARVE PEATÜKKIDE VAHEL? | JAH/EI | 6.2 | KAS ON VAJA LISAEELARVET? | JAH/EI | 6.3 | KAS ASSIGNEERINGUID ON VAJA KIRJENDADA TULEVASTES EELARVETES? | JAH/EI | MÄRKUSED: (1) Käesoleva ettepanekuga kehtestatakse õiguslik alus võimalike hilisemate erakorraliste turutoetusmeetmete võtmiseks kodulinnuliha- ja munasektoris. Praegu ei ole võimalik hinnata tulevaste kulude määra. Hinnangut on võimalik anda siis, kui tehakse ettepanek konkreetsete meetmete kohta. | [pic][pic][pic][pic][pic][pic] [1] ELT C …, …, lk …. [2] EÜT L 282, 1.11.1975, lk 49. Määrust on viimati muudetud määrusega (EÜ) nr 1913/2005 (ELT L 307, 25.11.2005, lk 2). [3] EÜT L 282, 1.11.1975, lk 77. Määrust on viimati muudetud määrusega (EÜ) nr 1913/2005.